Сегѡ̀ ра́ди къ тебѣ̀ прибѣга́емъ, я́кѡ къ несомнѣ́ннѣй и ско́рѣй засту́пницѣ на́шей:услы́ши на́съ моля́щихся тебѣ̀, ѡсѣнѝ на́съ вседержа́внымъ покро́вомъ твои́мъ, и испросѝ у бг҃а сн҃а твоегѡ̀ па́стырємъ на́шымъ ре́вность и бдѣ́ніе ѡ душа́хъ, градоправи́телємъ му́дрость и си́лу, судія́мъ пра́вду и нелицепрія́тіе, наста́вникѡмъ ра́зумъ и смиренному́дріе, супру́гѡмъ любо́вь и согла́сіе, ча́дѡмъ послуша́ніе, ѡби̂димымъ терпѣ́ніе, ѡби́дящымъ стра́хъ бж҃ій, скорбя́щымъ бл҃году́шіе, ра́дующымся воздержа́ніе, на́мъ же всѣ̂мъ ду́хъ ра́зума и бл҃гоче́стія, ду́хъ милосе́рдія и кро́тости, ду́хъ чистоты̀ и пра́вды